Document ID: 32004R0186

32004R0186
L 029/6
SLUŽBENI LIST EUROPSKE UNIJE
02.02.2004.
UREDBA KOMISIJE (EZ) br. 186/2004
od 2. veljače 2004.
o izmjeni Uredbe Vijeća (EZ) br. 1255/1999 i Uredbe (EZ) br. 2571/97 u pogledu oznaka kombinirane nomenklature za slatke kekse, vafle i oblate
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1255/1999 od 17. svibnja 1999. o zajedničkoj organizaciji tržišta mlijeka i mliječnih proizvoda (1), a posebno njezine članke 10., 15. i članak 31. stavak 14.,
budući da:
(1)
Člankom 31. Uredbe (EZ) br. 1255/1999 predviđena je dodjela izvozne subvencije za određene proizvode obuhvaćene područjem primjene te Uredbe, ako se izvoze u obliku robe navedene u Prilogu II. toj Uredbi.
(2)
Članak 4. Uredbe Komisije (EZ) br. 2571/97 od 15. prosinca 1997. o prodaji maslaca po sniženim cijenama i dodjeli potpore za vrhnje, maslac i koncentrirani maslac za upotrebu u proizvodnji kolača, sladoleda i druge hrane (2), odnosi se na oznake KN krajnjih proizvoda koji ispunjavaju uvjete za mjere predviđene na temelju te Uredbe.
(3)
Kao posljedica donošenja Uredbe Komisije (EZ) br. 1789/2003 (3) o izmjeni Priloga I. Uredbi Vijeća (EZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (4), za neke je proizvode izmijenjena kombinirana nomenklatura.
(4)
Prilog II. Uredbi (EZ) br. 1255/1999 i članak 4. Uredbe (EZ) br. 2571/97 treba na odgovarajući način izmijeniti.
(5)
Te izmjene trebaju se primjenjivati istodobno kad i Uredba (EZ) br. 1789/2003.
(6)
Uredbe (EZ) br. 1255/1999 i (EZ) br. 2571/97 treba stoga izmijeniti.
(7)
Mjere predviđene ovom Uredbom u skladu su s mišljenjem Upravljačkog odbora za mlijeko i mliječne proizvode,
DONIJELA JE OVU UREDBU:
Članak 1.
Iz Priloga II. Uredbi (EZ) br. 1255/1999 briše se sljedeći redak:
„1905 90 40
- - - Vafli i oblate s masenim udjelom vode većim od 10 %”
Članak 2.
U članku 4. stavku 1. formuli A točki A.1 Uredbe (EZ) br. 2571/97, oznake KN „1905 30, 1905 90 40” zamjenjuju se s „1905 31, 1905 32”.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Ona se primjenjuje od 1. siječnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. veljače 2004.

Labels: 3
17